เรื่องร้องเรียน (ร้องเรียน,กีดขวาง) วันที่ 2023-10-20 08:11:08 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044767

ขอให้แก้ไขปัญหาการจอดรถจักรยานยนต์ บนทางบาทวิถี บริเวณสถานีรถไฟฟ้า ชื่อสถานีศูนย์การประชุมแห่งชาติสิริกิติ์ แขวงคลองเตย เขตคลองเตย กรุงเทพมหานคร จุดสังเกตอยู่ตรงบริเวณทางออกของสถานี ทางออกที่ 1 เนื่องจากผู้ร้องแจ้งว่า บริเวณดังกล่าวจะมีรถจักรยานยนต์ของประชาชนเข้ามาทำการจอดบนทางบาทวิถี เป็นจำนวนมาก ในช่วงวันจันทร์-วันศุกร์ เวลาประมาณ 07.00 - 18.00 น. ส่งผลให้ผู้ร้องและประชาชนที่เดินสัญจรผ่านบริเวณดังกล่าวไม่สามารถเดินสัญจรได้สะดวก จะต้องเดินหลบรถที่ทำการจอดอยู่ตรงบริเวณดังกล่าว อีกทั้งผู้ร้องแจ้งว่าก่อนหน้านี้ (ไม่ทราบวันที่ และเดือนที่แน่ชัด) เคยมีการนำกระดาษขนาด A4 ระบุข้อความ "ห้ามจอด" ติดไว้บริเวณด้านหน้าของรถจักรยานยนต์ที่นำมาจอดทุกคัน แต่ปัจจุบัน (วันที่ 20 ตุลาคม 2566) ยังมีการนำรถจักรยานยนต์มาจอดอยู่เช่นเดิม ซึ่งผู้ร้องเห็นว่าหน่วยงานที่เกี่ยวข้องควรมีการจัดหาสถานที่สำหรับจอดรถจักรยานยนต์โดยตรง จากกรณีดังกล่าวส่งผลให้ได้รับความเดือดร้อน ประสบปัญหามาเป็นระยะเวลาประมาณ 2-3 เดือน จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata